《按田行》
宋代·刘弇

野鸢蹲枯桑，白日忽西注。一水东南奔，惊雷泄涛怒。

越闻凄凉弄，滞念剧攒蠹。岁时倦客身，云窅前村路。

应门白痴子，觇矕窃指顾。强黠笑官人，弥年此来去。

田家不讳穷，谁者当丰阜。摘刔岂吾心，宽攸惟尔故。

行矣渠未央，遑恤儿女语。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。